**Josu Uribetxeberria Bolinaga**, nado en Mondragón (Guipúscoa) en 1955 e finado na mesma localidade o 16 de xaneiro de 2015, foi un membro da banda terrorista Euskadi Ta Askatasuna (ETA).

Biografía
---------

Pancarta no monte Urgull de Donostia reclamando a súa posta en liberdade, en agosto de 2012.
Membro de ETA desde mediados de 1983, foi detido o 1 de xullo de 1997 a raíz da liberación do funcionario de prisións secuestrado José Antonio Ortega Lara. No momento da súa detención decidiu deixar morrer de fame a Ortega Lara, negándose a dar os datos do zulo subterráneo onde estaba secuestrado.

Posteriormente foi xulgado e condenado a 178 anos de cadea polo asasinato de tres gardas civís, a 14 anos por secuestrar durante 116 días ao empresario Julio Iglesias Zamora en xuño de 1993, e a 32 anos polo secuestro de Ortega Lara en xaneiro de 1996, a quen mantivo encerrado nun zulo durante 532 días.

En agosto de 2012, tras térselle diagnosticado un cancro terminal, iniciou unha folga de fame para reclamar a súa excarceración que foi secundada por outros 254 membros de ETA presos. O 17 de agosto o Ministerio del Interior concedeulle o terceiro grao penitenciario, propoñendo á Audiencia Nacional que lle concedera a liberdade provisional «por razóns humanitarias», aínda que con condicións. A AVT considerou unha «traizón» esta decisión do Goberno. O auto de liberdade condicional, con data 30 de agosto de 2012, recollía que padecía un cancro xeneralizado, terminal e en situación irreversible, segundo os informes forenses, factor determinante para a resolución favorable. O 12 de setembro a Audiencia Nacional decretou a súa posta en liberdade, rexeitando o recurso á súa excarceración interposto pola Fiscalía. O ex-xuíz Baltasar Garzón amosou publicamente o seu desacordo coa Fiscalía afirmando que «un Estado de dereito non pode permitir que unha persoa morra en prisión».

O 16 de xaneiro de 2015, faleceu en Mondragón debido ao cancro que padecía desde xuño de 2005.

Notas
-----

1. ↑  "Los secuestradores de Ortega Lara, condenados a 36 años cada uno". *El País*. 18 de novembro de 2000.  *(en castelán)*
2. ↑  "«Que se muera ese carcelero»". *ABC*. 17 de xaneiro de 2015.  *(en castelán)*
3. ↑  "Condenados a 14 años los etarras que secuestraron al industrial Iglesias Zamora". *El País*. 5 de novembro de 1998.  *(en castelán)*
4. ↑  "Condenados a 32 años de cárcel cada uno de los cuatro secuestradores de Ortega Lara". *El País*. 30 de xuño de 1998.  *(en castelán)*
5. ↑  "El 'zulo' de Ortega Lara". *El País*. 8 de xullo de 1997.  *(en castelán)*
6. ↑  "El etarra enfermo se somete a las pruebas para determinar si su estado es terminal". *El País*. 13 de agosto de 2012.  *(en castelán)*
7. ↑  "Interior concede la semilibertad al secuestrador etarra con cáncer terminal". *El País*. 17 de agosto de 2012.  *(en castelán)*
8. 1 2  "Muere el etarra Bolinaga". *El País*. 16 de xaneiro de 2015.  *(en castelán)*
9. ↑  "La Audiencia Nacional confirma la libertad condicional del etarra Bolinaga". *El País*. 13 de setembro de 2012.  *(en castelán)*
10. ↑  "El fiscal recurre la excarcelación de Bolinaga porque «no hay peligro patente para su vida»". *La Razón*. 7 de setembro de 2012. Arquivado dende o orixinal o 06 de outubro de 2016. Consultado o 05 de outubro de 2016.  *(en castelán)*
11. ↑  "Garzón, sobre el caso Bolinaga, dice que un Estado de Derecho "no puede permitir que una persona muera en prisión"". *20 minutos*. 6 de setembro de 2012.  *(en castelán)*

|  |  |
| --- | --- |
|  | A Galipedia ten un portal sobre: ***País Vasco*** |